DOLOŽKA ZLUČITEĽNOSTI
právneho predpisu s právom Európskej únie 

1.	Predkladateľ právneho predpisu: vláda Slovenskej republiky

2.	Názov návrhu právneho predpisu: Návrh nariadenia vlády Slovenskej republiky, ktorým sa ustanovuje suma minimálnej mzdy na rok 2013

3.	Problematika návrhu právneho predpisu:

a)	je upravená v práve Európskej únie:
-	primárnom 
	v čl. 157 Zmluvy o fungovaní Európskej únie v platnom znení, ktorý zaväzuje členský štát na zabezpečovanie princípu rovnakej odmeny mužov a žien za rovnakú prácu alebo prácu rovnakej hodnoty; 
	v čl. 6 ods. 2 a 3 Zmluvy o Európskej únii, ktoré ustanovujú, že Únia pristúpi k Európskemu dohovoru o ochrane ľudských práv a základných slobôd a že základné práva tak, ako sú zaručené Európskym dohovorom o ochrane ľudských práv a základných slobôd (t.j. aj čl. 14, ktorý ustanovuje zákaz diskriminácie) a ako vyplývajú z ústavných tradícií spoločných pre členské štáty, predstavujú všeobecné zásady práva Únie, 

-	sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)

1.	legislatívne akty 
problematika nie je upravená,

2.	nelegislatívne akty
problematika nie je upravená,

-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)

1.	legislatívne akty 
Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú. v. EÚ L 204, 26.7.2006).
  	 
2.	nelegislatívne akty
problematika nie je upravená,

b)	nie je obsiahnutá v judikatúre Súdneho dvora Európskej únie.

4. 	Záväzky Slovenskej republiky vo vzťahu k  Európskej únii: 

a)	lehota na prebratie smernice alebo lehota na implementáciu nariadenia alebo rozhodnutia,
nové smernice sa nepreberajú, nariadenia alebo rozhodnutia sa neimplementujú,

b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov,

nové smernice sa nepreberajú,

c)  	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie,
	v oblasti, ktorú upravuje toto nariadenie vlády nebolo začaté konanie proti Slovenskej republike o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie, 

d) 	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia,
	Pre smernicu uvedenú v treťom bode lehota na prebratie už uplynula. Táto smernica bola transponovaná v
- 	Ústave Slovenskej republiky v znení neskorších ústavných zákonov, 
- 	zákone č. 99/1963 Zb. Občiansky súdny poriadok v znení neskorších predpisov, 
- 	zákone č. 2/1991 Zb. o kolektívnom vyjednávaní v znení neskorších predpisov, 
- 	zákone č. 455/1991 Zb. o živnostenskom podnikaní (živnostenský zákon) v znení neskorších predpisov, 
- 	zákone Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov, 
- 	zákone č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, 
- 	zákone č. 154/2001 Z. z. o prokurátoroch a právnych čakateľoch prokuratúry v znení neskorších predpisov, 
- 	zákone č. 311/2001 Z. z. - Zákonník práce v znení neskorších predpisov, 
- 	zákone č. 315/2001 Z. z. o Hasičskom a záchrannom zbore v znení neskorších predpisov, 
- 	zákone č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, 
- 	zákone č. 280/2002 Z. z. o rodičovskom príspevku v znení neskorších predpisov a o zmene a doplnení niektorých zákonov v znení neskorších predpisov,
- 	zákone č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, 
- 	zákone č. 461/2003 Z. z. o sociálnom poistení v znení neskorších predpisov, 
- 	zákone č. 552/2003 Z. z. o výkone práce vo verejnom záujme v znení neskorších predpisov, 
- 	zákone č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, 
- 	zákone č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, 
- 	zákone č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, 
- 	zákone č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon),
- 	zákone č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, 
- 	zákone č. 301/2005 Z. z. Trestný poriadok v znení neskorších predpisov, 
- 	zákone č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov, 
- 	zákone č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, 
- 	zákone č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, 
- 	zákone č. 400/2009 Z. z. o štátnej službe a o zmene a doplnení niektorých zákonov v znení neskorších predpisov. 

5.	Stupeň zlučiteľnosti návrhu právneho predpisu s právom Európskej únie: 

a)	Úplný.   

6.	Gestor a spolupracujúce rezorty: 
	Ministerstvo práce, sociálnych vecí a rodiny Slovenskej republiky.